stanford-oval/wikipedia huggingface dataset:
Elohiiri

Elohiiri tai faskikulaatio tai myokymia on yksittäisen lihaksen ei-tahdonalaista supistelua. Useimmin elohiiri esiintyy silmän ympäristössä, kuten toisessa alaluomessa. Elohiiri voi esiintyä myös nenänpielessä tai suun seudulla, ja joskus samanlaista nikutusta esiintyy käsivarressa tai reidessäkin.
Elohiiri syntyy siitä, kun lihaksissa kulkevat hermosykäykset voimistuvat epätavallisen paljon. Supistelu ja nykiminen voivat kestää muutamasta minuutista muutamaan tuntiin, joskus jopa joitain kuukausia.
Elohiiren syytä ei tunneta, mutta väsymys, stressi, krapula, ruumiillinen rasitus, lukeminen, näytön tuijottaminen, tupakointi tai runsas kahvin tai alkoholin nauttiminen voivat herkistää sille. Elohiirtä esiintyy ajoittain lähes jokaisella, eikä se ole merkki mistään sairaudesta. Tilaan auttaa yleensä mainitun syyn poistaminen, esimerkiksi nukkuminen tai veden nauttiminen.
Pitkään jatkuvaa kasvojen nykimistilaa kutsutaan nimellä tic. Hankalissa tapauksissa ticsiä voidaan hoitaa botuliinipistoksilla.
Sana ”elohiiri” on itäsuomalainen murresana. Se viittaa värähtelevän ihonkohdan salaperäiseen elinvoimaan, joka voi esiintyä hiiren hahmoisena.
Douglasin piirikunta (Nevada)

Douglasin piirikunta (engl. Douglas County) on Yhdysvaltojen Nevadan osavaltiossa sijaitseva piirikunta. Sen väkiluku oli 48 905 vuonna 2019. Piirikunnan hallintokeskus on Mindenin kunta. Piirikunta perustettiin vuonna 1861.
Aiheesta muualla

Kuvia tai muita tiedostoja aiheesta Douglasin piirikunta (Nevada) Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Douglasin piirikunta (Oregon)

Douglasin piirikunta (engl. Douglas County) on Yhdysvaltojen Oregonin osavaltiossa sijaitseva piirikunta. Sen väkiluku oli 110 980 vuonna 2019. Piirikunnan hallintokeskus on Rosebergin kaupunki. Piirikunta on perustettu 7. tammikuuta 1852.
Aiheesta muualla

Kuvia tai muita tiedostoja aiheesta Douglasin piirikunta (Oregon) Wikimedia Commonsissa
Eila Nevalainen

Eila Nevalainen (s. 10. helmikuuta 1948 Juuka) on suomalainen tiedottaja ja toimittaja.
Nevalainen toimi marraskuusta 2007 helmikuuhun 2012 tasavallan presidentin kanslian lehdistöpäällikkönä. Tätä ennen hän toimi Euroopan parlamentin sosiaalidemokraattisen ryhmän neuvonantajana vuodesta 1996 sekä Euroopan komission jäsenenä toimineen Erkki Liikasen tiedottajana vuosina 1997–1999 ja kabinetin jäsenenä vuosina 2001–2004.
Nevalainen on koulutukseltaan yhteiskuntatieteiden kandidaatti, joksi hän valmistui vuonna 1971 Tampereen yliopistosta. Hän työskenteli toimittajanurallaan 1970–1973 toimittajana Kansan Lehdessä, 1973–1978 toimittajana ja toimitussihteerinä Me-lehdessä ja Maanmiehessä, 1978–1987 toimittajana ja toimituspäällikkönä Talouselämässä ja 1988–1994 päätoimittajana Markkinointi & Mainonnan edeltäjälehdessä Mainosuutisissa. Hän on työskennellyt myös Espoon tiedotussihteerinä vuosina 1977–1978 ja Pirkko Työläjärven poliittisena sihteerinä vuosina 1980–1982, Työläjärven toimiessa ensin ministerinä valtiovarainministeriössä ja myöhemmin kauppa- ja teollisuusministerinä Koiviston II hallituksessa.
Nevalainen on toimittanut kaksi kirjaa, teoksen Naisen luokkakuva – 8 otosta vuonna 1978 ja Erkki Liikasen Brysselin päiväkirjat 1990–1994 vuonna 1995.
Nevalainen on puoluekannaltaan sosialidemokraatti. Hän liittyi SDP:n jäseneksi työskennellessään Kansan Lehden toimittajana.
Dokumenttiromaani

Dokumenttiromaani, ei-fiktiivinen romaani, (engl. non-fiction tai nonfiction novel, on kirjallinen tyylilaji, jossa todellisia tapahtumia kerrotaan tarinallisella eli kaunokirjallisella kirjoitustyylillä. Se on lähellä käsitettä narratiivinen journalismi, jossa myös kerrotaan faktoja tarinallisen kerronnan keinoin.
Dokumenttiromaani on dokumentteihin perustuva romaani. Termin ottivat käyttöön alun perin ranskalaiset Edmond ja Jules de Goncourt 1860-luvulla. Goncourt-veljekset asettivat romaanin tehtäväksi yhteiskunnallisen ja psykologisen tutkimuksen. Naturalistisissa ja äärimmäisen yksityiskohtaisissa teoksissaan he paneutuivat mm. mielisairaiden ja köyhälistön elämään. Nykyisin dokumenttiromaanilla tarkoitetaan romaania, joka kokonaan tai huomattavassa määrin perustuu asiakirjoihin kuten lehtiartikkeleihin, julkisiin raportteihin ja arkistoaineistoon.
Alan klassikkoja ovat amerikkalaisten Theodore Dreiserin An American Tragedy (1925, Amerikkalainen murhenäytelmä) ja Truman Capoten In Cold Blood (1966, Kylmäverisesti). Jälkimmäisen aiheena on Kansasissa 1959 tehty raaka murha. Ensimmäisiin suomalaisiin dokumentaarisiin romaaneihin kuuluu Kemin satamalakkoa käsittelevä Paavo Rintalan Lakko (1956).
Faktaan pohjautuva dokumenttiromaani

Dokumenttiromaani eli ei-fiktiivinen romaani voi olla täysin faktapohjainen. Tällöin teos ei sekoita faktaa ja fiktiota vaan jokaiselle tarinallisen kerronnan kuvailullekin on lähde. Tyylilaji on yleisempää journalismissa. Kirjallisuudessa se on tässä muodossaan ollut hyvin harvinainen Suomessa. Sitä on käyttänyt esimerkiksi sotakirjailija Ville Kaarnakari "Operaatio"-romaaneissaan.
Täysin faktoihin perustuvan dokumenttiromaanin on kirjoittanut myös rikostoimittaja Tuomas Rimpiläinen. Hänen teoksensa Messukylän veriteko ja muita rikostarinoita Suomesta (2015) kuvaa 1920-1930-luvun rikostapauksia laajan lähdemateriaalin avulla ajoittain hyvinkin tarkasti ja tarinallisesti.. Kustantaja käyttää Rimpiläisen tyylilajista myös rinnakkaistermejä tosirikos ja tosidekkari, joista ensimmäinen on suora suomennos englanninkielisestä termistä true crime.
Yhdysvalloissa Rimpiläisen teoksen genre on melko yleinen. Suomessa se on harvinainen, ja sitä on Rimpiläisen lisäksi käyttänyt vain harva. Yksi 2000-luvulla tyylilajia harjoittanut on rikostoimittaja ja tietokirjailija Mika Mölsä, joka käyttää sitä teoksessaan Operaatio ullakko. Varhainen esimerkki genrestä on Mauri Sainion teos Rikos ei kannata (1966). Sainion teoksen kerronta viittaa kuitenkin siihen, että kirjailija on soveltanut dokumenttiromaanin väljempää määritelmää ja sekoittanut faktaa fiktioon.
Faktaa ja fiktiota sekoittava dokumenttiromaani

Dokumenttiromaani voi olla myös sellainen, jossa käytetään lähteinä esimerkiksi asiakirjoja, lausuntoja ja muita tarkistettavia dokumentteja, mutta jossa mukaan sekoitetaan kaunokirjallisia osioita tai kerrontaa fiktion keinoin dramatisoivia osuuksia. 
Eräs varhaisimmista ja kiistellyimmistä dokumenttiromaaneista oli Truman Capoten Kylmäverisesti, joka kertoi todellisesta nelinkertaisesta murhasta ja sen tekijöistä. Teoksen lähdemateriaalista on esitetty kritiikkiä, ja on väitetty, että Capote valikoi lähteitä tarkoitushakuisesti ja väritti kerrontaa fiktiolla. Lajityyppiä teki tunnetuksi myös Norman Mailer esimerkiksi teoksellaan Pyövelin laulu.
Nykyään dokumenttiromaani on tyypillinen kirjallinen muoto venäläisessä nykykirjallisuudessa. Suomessa faktaa ja fiktiota sekoittavan dokumenttiromaanin tunnetuin edustaja oli Paavo Rintala.
Eagle (Colorado)

| Eagle |
| --- | --- |
 Eaglen keskustaa.

 Koordinaatit: 39°38′04″N, 106°48′59″W 
Valtio:  Yhdysvallat
Osavaltio:   Colorado
Piirikunta:  Eagle
Pinta-ala:  
 – Kokonaispinta-ala:  14,54 km²
 – Josta vettä:  0,05 km² 
Korkeus:  2 012 m
Väkiluku (2010):  6 508
 – Väestötiheys:  482,19 as./km²
Aikavyöhyke:  UTC-7 (kesäaika UTC-6)
 
 townofakron.com 
Infobox OKVirheellinen NIMI-arvo: 
Eagle on kunta (statutory town) Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 6 508. Eagle on Eaglen piirikunnan hallintokeskus.
Väestö

Kunnan asukkaista 84,5 prosenttia on valkoisia, 15,25 prosenttia latinalaisamerikkalaisia ja 0,0447 prosenttia afroamerikkalaisia. 94 prosenttia asukkaista on Yhdysvaltain kansalaisia. Kunnan väestön keski-ikä on 36,3 vuotta.
Aiheesta muualla

Kuvia tai muita tiedostoja aiheesta Eagle (Colorado) Wikimedia Commonsissa
Kunnan kotisivut
Douglasin piirikunta (Colorado)

Douglasin piirikunta (engl. Douglas County) on Yhdysvaltojen Coloradon osavaltiossa sijaitseva piirikunta. Sen väkiluku oli 351 154 vuonna 2019. Piirikunnan hallintokeskus on Castle Rockin kaupunki. Piirikunta on saanut nimensä senaattori Stephen Douglasilta.
Aiheesta muualla

Kuvia tai muita tiedostoja aiheesta Douglasin piirikunta (Colorado) Wikimedia Commonsissa
Dokumentti (albumi)

| Dokumentti Juice Leskinen |
| --- | --- | --- |

Studioalbumin tiedot
 Äänitetty : 1981
 Julkaistu: 1981
 Tuottaja(t): Juice Leskinen
 Tyylilaji: suomirock
 Kesto: 36.38
 Levymerkki: Johanna
Listasijoitukset
  Suomi: 4. (marraskuu 1981) 
Juice Leskisen muut julkaisut
| Ajan henki 1981 | Dokumentti 1981 | Sivilisaatio 1982 |
Dokumentti on Juice Leskisen sooloalbumi vuodelta 1981. Levyä markkinoitiin sillä, että lauluosuuksien lisäksi Leskinen soitti levylle kaikki soittimet, mutta vuonna 2013 levyn äänittäjä Mika Sundqvist kertoi soittaneensa levylle kitaraa ja bassoa joihinkin kappaleisiin. Kaikki kappaleet sekä levynkansi ovat Leskisen käsialaa.
Levyn CD-versio ilmestyi vuonna 1989.
Kappaleet

A-puoli
Olipa kerran – 4.31
Dokumentti – 3.12
Hannu – 2.40
Epäile vain – 2.45
Blues n:o 13 – 1.27
Viimeinen kylähullu – 3.50
B-puoli
Kaksi vanhaa pierua – 3.14
Twistin ylivoimaa – 3.26
Lääninmurhaaja – 2.30
Rauhaa – 2.35
Öljyshake – 1.40
Kansanedustajien joulu – 4.36
Kokoonpano

Mika Sundqvist – äänitys, lisäksi basso ja kitara (omien puheiden mukaan)
Juice Leskinen – laulu ja soittimet (basso, kitara, kosketinsoittimet, rummut), kansi, tuotanto
Eagle (automerkki)

| Eagle |
| --- | --- |
Perustettu:  1988
Lakkautettu:  1999
Kotipaikka:  Auburn Hills, Michigan, Yhdysvallat
Toimiala:  autoteollisuus
Tuotteet:  henkilöautot, yleelliset sedanit, urheiluautot
Omistaja:  Chrysler Corporation
Kotisivu:  Eaglen kotisivut vuodelta 1996 (Web Archiven kautta)
Infobox OKVirheellinen NIMI-arvo: 
Eagle oli Chrysler Corporationin automerkki, joka perustettiin vuonna 1989 Chryslerin ostettua AMC:n. Merkin valmistus loppui vuonna 1998. Vaikka merkki olikin melko lyhytikäinen, esimerkiksi sen Talon-coupé-malli myi yli 115 000 kappaletta.
Nimeä Eagle käytti myös Dan Gurney kilpa-autoissaan. Yksi huomattavimmista oli vuoden 1967 Eagle-Weslake Formula 1 -auto.
Mallit

Eagle Wagon
Eagle Medallion
Eagle Premier
Eagle Vista
Eagle Summit
Eagle Talon
Eagle 2000GTX
Eagle Vision
Wagon (AMC)
Medallion
Premier
Vista
Summit (toinen sukupolvi)
Summit Wagon
Talon
2000GTX
Vision
Aiheesta muualla

Kuvia tai muita tiedostoja aiheesta Eagle (automerkki) Wikimedia Commonsissa
Elvis (täsmennyssivu)

Elvis voi viitata seuraaviin:
Elvis Presley (1935–1977), yhdysvaltalainen laulaja
Elvis, Elvis Presleyn toinen studioalbumi vuodelta 1956
Elvis, John Carpenterin ohjaama televisioelokuva vuodelta 1979
Elvis, australialais-yhdysvaltalainen elämäkerrallinen musiikkidraamaelokuva vuodelta 2022
Elvis, miehen etunimi
Elvis Costello (s. 1954), brittiläinen muusikko
Clem Burke (s. 1955), taiteilijanimeltään Elvis Ramone, yhdysvaltalainen muusikko ja Ramonesin jäsen
Säveltäjät ja Sanoittajat Elvis, suomalainen yhdistys
Elvis – legendan synty (Elvis), yhdysvaltalainen television minisarja vuodelta 2005
Elvis, toinen päähenkilöistä elokuvassa Elvis & Onerva
Elvis, Leevi-hahmon nimi joissakin Lassi ja Leevi -sarjakuvan suomennoksissa
Elvis-kissa, elokuvan Elvis kissan jäljillä pääeläin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elvis”, voi hakea sivunnimihaulla, laajalla sivunnimihaulla tai tekstihaulla.
Diabolika

| Diabolika Larry and the Lefthanded |
| --- | --- | --- |

Studioalbumin tiedot
 Äänitetty : Hitsville IV & Hineytone
 Julkaistu: kesä 1996
 Formaatti: CD, 10″ vinyyli
 Tuottaja(t): Janne Haavisto
 Tyylilaji: indie rock
 Kesto: 35.11
 Levy-yhtiö: Texicalli
Larry and the Lefthandedin muut julkaisut
| From 0°–20° to 40°–116° and Back (EP) 1995 | Diabolika 1996 | Quantum Rider 1998 |
Diabolika on rockyhtye Larry and the Lefthandedin esikoisalbumi. Se julkaistiin vuonna 1996 levymerkillä Texicalli Records.
Kappaleet

Teenspy Theme – 2.32
Hellfire – 2.22
Flat Out – 2.53
Shecome – 2.26
Babe Is Getting Better – 2.31
Point Blank – 3.29
Moonbase Ball – 3.07
Helsinki Nocturne – 2.08
Secrets – 2.23
Give Me Out – 2.14
Wheel of Fortune – 2.45
El Fantasma del Italpark – 2.12
Hideous You – 4.09
Kokoonpano

T.A. Kaukolampi – laulu, bassokitara
Vilunki 3000 – kosketinsoittimet
H. Anttilainen – rummut
Larry Guitar – sähkökitara
Kokoonpano > Vierailijat

Janne Haavisto – perkussiiviset efektit (kappaleet 3 ja 13), tablarummut (kappaleet 1 ja 5), marakassit (kappale 8), echoplex (kappale 7)
S & M Horne – voihkiminen (kappale 3), nauru (kappale 7), kummittelu (kappale 9)
Erikoistehostemies – saksofoni (kappale 71), ksylofoni (kappale 12)
Hepa Halme – huilusoolo (kappale 6)
Kokoonpano > Tuotanto

Janne Haavisto – tuottaja, äänittäjä, miksaaja
Diabolic Impious Evil

| Diabolic Impious Evil Azarath |
| --- | --- | --- |

Studioalbumin tiedot
 Äänitetty : 18.-25. kesäkuuta 2006; Hendrix Studio 4.-8. elokuuta 2006; Hertz Studio
 Julkaistu: 16. syyskuuta 2006
 Tuottaja(t): Wojciech Wiesławski Sławomir Wiesławski
 Tyylilaji: death metal
 Kesto: 32.47
 Levy-yhtiö: Pagan Records
Azarathin muut julkaisut
| Death Monsters 2004 | Diabolic Impious Evil 2006 | Praise the Beast 2009 |
Diabolic Impious Evil puolalaisen death metal -yhtye Azarathin kolmas studioalbumi, joka julkaistiin 16. syyskuuta 2006.
Kappaleet

Whip the Whore – 3.51
Baptized in Sperm of the Antichrist – 3.00
Devil's Stigmata – 2.29
Anti-Human, Anti-God – 4.47
For Satan My Blood – 1.45
Screamin' Legions Death Metal – 3.24
Intoxicated by Goat Vomit – 2.28
Angels' Assassins – 3.18
Beast Inside – 2.44
Goathorned's Revenge – 5.01
Kokoonpano

Bruno – laulu, bassokitara
Bart – kitara
Trufel – kitara
Inferno – rummut
Arvostelut

Chronicles of Chaos:
Aiheesta muualla

Diabolic Impious Evil Discogsissa. (englanniksi)
Albumi Diabolic Impious Evil Encyclopaedia Metallum -sivustolla (englanniksi)
Diabolicanos – Act III: Armageddon

| Diabolicanos – Act III: Armageddon Devilish Impressions |
| --- | --- | --- |

Studioalbumin tiedot
 Äänitetty : touko-kesäkuu 2007, Studio X, Olsztyn, Puola
 Julkaistu: tammikuu 2008
 Tyylilaji: black metal sinfoninen black metal avant-garde metal blackened death metal
 Kesto: 50.49
 Levy-yhtiö: Conquer Records
Devilish Impressionsin muut julkaisut
| Plurima Mortis Imago 2005 | Diabolicanos – Act III: Armageddon 2008 | Simulacra 2012 |
Diabolicanos – Act III: Armageddon on puolalaisen avant-garde metal -yhtye Devilish Impressionsin toinen studioalbumi, joka on julkaistu vuonna 2008.
Kappaleet

T.H.O.R.N.S. – 3.58
Rex Inferni – 7.12
The Word Was Made Flesh Turned into Chaos Again – 5.16
I am the Son of God – 4.20
Tales of Babylon’s Whore – 6.39
Diabolicanos – 5.23
Natas Ro Dog On Si Ereht (Of Plagues and Blasphemy) – 5.53
Har-Magedon – 4.04
Mass for the Dead – 8.04
Kokoonpano

Quazarre – laulu, kitarat
Turquoissa – syntetisaattorit
Armers – kitarat
Starash – bassokitara
Icanraz – rummut
Kokoonpano > Vierailevat muusikot

Szymon Czech – kitarasoolo kappaleessa Tales of Babylon's Whore.
Cezar – laulu kappaleissa Diabolicanos ja Mass for the Dead.
Aiheesta muualla

Diabolicanos – Act III: Armageddon Discogsissa. (englanniksi)
Albumi Diabolicanos – Act III: Armageddon Encyclopaedia Metallum -sivustolla (englanniksi)
Einar Thulin

| Einar Thulin> Henkilötiedot |
| --- | --- |
Koko nimi:  Nils Einar Thulin
Syntynyt: 21. huhtikuuta 1896 Lund, Ruotsi
Kuollut: 20. lokakuuta 1963 (67 vuotta) New York, New York, Yhdysvallat
Kansalaisuus:   Ruotsi
Yleisurheilija
Laji:  Korkeushyppy
Nils Einar Thulin (21. huhtikuuta 1896 Lund, Ruotsi – 20. lokakuuta 1963 New York, New York, Yhdysvallat) oli ruotsalainen korkeushyppääjä. Hän osallistui vuoden 1920 kesäolympialaisiin.
Thulin kilpaili nuoruudessaan ruotsalaisessa IFK Mälmön joukkueessa. Vuoden 1920 kesäolympialaisissa hän jakoi korkeushypyssä sijan 7. ranskalaisen Pierre Levdenin kanssa.
Elfving

| Elfving |
| --- | --- |
Yritysmuoto:  konserni
Perustettu:  1910
Perustaja:  Hemming Elfving
Toimitusjohtaja:  Mikael Anderson
Puheenjohtaja:  Tom Anderson
Toimiala:  tekninen tukkukauppa
Liikevaihto:  45 milj. €
Henkilöstö:  110
Emoyhtiö:  Oy Elfving Holding Ab
Tytäryhtiöt:  Oy Elfving Ab Elfving Opasteet Oy Ab Tielinja Oy Oy Elfving Safety Ab Forteco Finland Oy Oy Harry Marcell Ab Oy Raketti Ab
Omistaja:  Elfvingin perhe
Kotisivu:  elfving.fi
Infobox OKVirheellinen NIMI-arvo: 
Elfving on suomalainen yritysryhmä, joka toimii teknisen tukkukaupan alalla. Yrityksen perusti vuonna 1910 Hemming Elfving. Elfvingin ensimmäinen päätoimiala oli keksien valmistus Hangon Keksi -yhtiössä Hangossa. Tämä liiketoiminta myytiin Fazerille vuonna 1927. Sen jälkeen yritys siirtyi kalastusalalle noin vuosikymmeneksi. Sota-ajan jälkeen yrityksen toiminta suuntautui tekniseen tukkukauppaan, joka on nykyäänkin keskeinen osa yrityksen toimintaa.
Ryhmän yritykset

Oy Elfving Holding Ab on konsernin holdingyhtiö. Oy Elfving Ab markkinoi Stihl-moottori- ja -raivaussahoja, Viking-puutarhakoneita ja Ariens-lumilinkoja ja -ruohonleikkureita.
Hausjärvellä toimiva Elfving Opasteet Oy Ab tekee opaste- ja varoituskylttejä ja liikennemerkkejä ja tuo maahan tieliikennettä ohjaavia laitteita. Sen tytäryhtiön Tielinja Oy:n erikoisalaa ovat tie- ja katumerkinnät maaleilla ja massoilla,
Oy Elfving Safety Ab markkinoi työvaatteita, turvajalkineita ja  henkilösuojaimia. Forteco Finland Oy Espoon Suomenojalla tuo maahan Peugeot-mopoja ja -skoottereita sekä Aixam-mopoautoja. Oy Harry Marcell Ab on kodinkoneiden, kuten Nilfisk-pölynimurien maahantuoja, ja Oy Raketti Ab myy metsänkorjuukoneiden tarvikkeita.
Yritysryhmän liikevaihto on noin 45 miljoonaa euroa, ja se työllistää noin 110 henkilöä.
Aiheesta muualla

Oy Elfving Ab
Eino Heinonen

Eino Heinonen -nimisiä henkilöitä ovat olleet:
Eino Heinonen (1893–1965), suomalainen yritysjohtaja ja kauppaneuvos
Eino Heinonen (1904–1983), suomalainen työväenlehtien päätoimittaja
Eino Heinonen (1905–1986), suomalainen mainosmies ja valokuvaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eino Heinonen”, voi hakea sivunnimihaulla, laajalla sivunnimihaulla tai tekstihaulla.
Elfwood

Elfwood on verkkosivusto, joka on omistettu scifi- ja fantasia-aiheiselle taiteelle ja kirjallisuudelle. Sen perusti ruotsalainen ohjelmistosuunnittelija ja harrastelijataiteilija Thomas Abrahamsson 1. toukokuuta 1996. Sivuston tarkoitus on tarjota luoville harrastajille mahdollisuus tuoda töitään maksutta yleisön nähtäväksi ja saada niistä arvioivia kommentteja. Julkaisemalla teoksia sivusto pyrkii edistämään fantasia- ja scifi-aiheisen taiteen harrastamista.
Julkaistujen käyttäjäprofiilitietojen mukaan sivustolla on yli 72 000 jäsentä, joista 35 000 on julkaissut siellä omia töitään.  Työt jakaantuvat kolmeen päägalleriaan:
SF&F Art (Science Fiction and Fantasy) on taiteen päägalleria. Se oli jaettu kahteen osaan Lothlorien (fantasiataiteelle) ja Zone 47 (sci-fi-taiteelle), mutta nämä galleriat yhdistettiin käytännön syistä 28. tammikuuta 2004.
Wyvern's Library on kirjallisuusgalleria sci-fi- ja fantasia-aiheiselle runoudelle, näytelmille ja tarinoille.
FanQuarter on fanitaidegalleria, jonne hyväksytään fanitaidetta fantasia- tai scifi-aiheisista peleistä, elokuvista, sarjakuvista ja TV-sarjoista.
Yhteisön ajatuksenvaihtoa helpottamaan avattiin helmikuussa 2008 The Twilight Tavern, joka on Elfwoodin virallinen keskustelufoorumi. Elfwoodiin kuuluu myös osio nimeltä FARP (Fantasy Art Resource Project), joka sisältää amatööreille suunnattua opastusta ja oppaita taiteen, kirjoittamisen, liiketoiminnan ja yleisten aiheitten saralta.
Historiaa

Elfwoodin perusti Thomas Abrahamsson 1. toukokuuta vuonna 1996. Projekti oli tarkoitettu alun perin vain amatöörien fantasiataiteelle ja oli nimeltään Lothlorien. Siihen kuului vain kolmen taiteilijaa Abrahamsson mukaan lukien). Abrahamsson teki itse kaikki muutokset sivustolleen, ja käyttäjien oli lähetettävä hänelle sähköpostia kun halusivat lisätä tai muuttaa gallerioittensa sisältöä. Kun Lothlorienin jäsen- ja teosmäärät kasvoivat, Abrahamsson kehitti Extranet-nimisen toiminnon, joka mahdollisti sen, että jäsenet voivat muokata omia tietojaan ja gallerioitaan ilman webmasterin apua. Jonkin ajan kuluttua luotiin Zone 47 sci-fi- ja modernille fantasiataiteelle, ja kaksi vuotta myöhemmin vuonna 1998 lisättiin osio Wyvern's Library kirjallisia töitä varten.
Muutamaa kuukautta myöhemmin perustettiin FARP (Fantasy Art Resource Project). Huhtikuussa 2000 perustettiin ERB (Elfwood Review Board) valvomaan sääntöjen noudattamista Elfwoodissa. Elfwood suljettiin kesäkuussa 2001 ylläpidon saamien tappouhkauksien vuoksi ja avattiin uudelleen kuukautta myöhemmin. Saman vuoden elokuussa avattiin FanQuarter-osio.
Vuoden 2001 lopussa Elfwood suljettiin taas väliaikaisesti käytännöllisemmän järjestelmän luomiseksi. Sivusto avattiin uudestaan helmikuussa 2002 uuden moderointijärjestelmän myötä. Siitä lähtien moderaattorit ovat valvoneet jokaista käyttäjien tekemää muutosta ja lisäystä. Moderoinnin myötä tuli Mod's Choice -palkinnot edistämään omaperäistä, luovaa ja korkealaatuista, Elfwoodin genreihin sopivaa taidetta ja kirjallisuutta. Palkinnon saaneet työt näkyvät sivuston etusivulla.
Vuoden 2004 helmikuussa Zone 47 ja Lothlorien yhdistettiin nykyiseksi SF&F Art -osioksi. Tämän lisäksi koko sivuston ulkoasua uudistettiin ja projektin sääntöihin tehtiin muutoksia ja tarkennuksia.
Huhtikuussa 2005 Elwood kaatui pahasti. Kaikki tiedot kadotettiin. Sivusto avattiin uudelleen helmikuisen varmuuskopion avulla ja säännöt uudistettiin ja kirjoitettiin uudelleen toistamiseen.
Vuoden 2007 toukokuussa Elfwood luopui arvostellusta liittymiskokeestaan  Saman vuoden syyskuussa projektista tehtiin kaupallinen yhteisö ja sivuston ylläpitokustannuksien kattamiseksi sivuille lisättiin mainoksia. Elfwood sai myös muita uusia ominaisuuksia, muun muassa käyttäjäprofiilit myös niille jäsenille, jotka eivät ole julkaisseet kuvia tai tekstejä.
Aiheesta muualla

Elfwoodin etusivu (Arkistoitu – Internet Archive)
Virallinen keskustelufoorumi (Arkistoitu – Internet Archive)
El Hierron lentoasema

El Hierron lentoasema (IATA: VDE, ICAO: GCHI) on Kanariansaariin kuuluvan El Hierron saaren ainoa lentoasema. Se sijaitsee Valverden kunnassa saaren itärannikolla. Vuonna 2015 sitä käytti 146 790 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Binter Canarias: Gran Canaria, Teneriffa-pohjoinen
Lähde: AENA
Liikenneyhteydet

laivayritys Armas liikennöi reitillä Los Cristianos (Teneriffa) – La Estaca (El Hierro)
paikallinen bussiyhtiö on Transhierro, joka myös vuokraa henkilöautoja
muita autonvuokrausyrityksia ovat Cicar ja AutoPlusCar
Elfriede Lohse-Wächtler

Elfriede Lohse-Wächtler noin vuonna 1928.
Anna Frida "Elfriede" Lohse-Wächtler (4. joulukuuta 1899 Dresden, Saksi, Saksa − 31. heinäkuuta 1940 Pirna, Saksi) oli saksalainen kokeileva taidemaalari, joka edusti ekspressionistista suuntausta.